《题高远楼》
宋代·曾子良

独行三十六峰头，飞过东华百尺楼。
今日中原前日梦，天人极乐世人愁。
后千载续后千载，外九州环外九州。
此处名烦君著眼，区区复记又何求。

作者简介：抚州金溪人，字仲材，号平山。度宗咸淳四年进士。知淳安县，清慎自守，时边事已急，乃多方保障，民赖以安。入元，程钜夫以遗逸荐为宪佥，不赴。卒年六十三。有《易杂说》、《咸淳类稿》等。